Diari Oficial de la Generalitat Valenciana


Sumari del DOGV 4364, del 24-10-2002 (2002/10975)

Bases per a la provisió en propietat mitjançant concurs oposició d'una plaça d'agent de la policia local en la plantilla de funcionaris de l'Ajuntament de Muro de Alcoy.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4364

Data del DOGV
:   24-10-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/10090


Data del document
:   30-09-2002

Organisme emissor
:   Ajuntament de Muro de Alcoy

Tipus de document
:   Resolució

Anàlisi jurídica

 Descriptors 

:   * Muro de Alcoy
    * concurs administratiu
    * administració local
    * policia

Bases per a la provisió en propietat mitjançant concurs oposició d'una plaça d'agent de la policia local en la plantilla de funcionaris de l'Ajuntament de Muro de Alcoy. [2002/F10952]
  
Per Resolució de l'alcalde president de la corporació número 472/2002, de 15 de juliol de 2002, s'ha disposat la convocatòria de proves selectives per a cobrir en propietat mitjançant concurs oposició una plaça d'agent de la policia local, les bases de la qual són les següents:
  
«Bases per a la provisió en propietat mitjançant concurs oposició d'una plaça d'agent de la policia local en la plantilla de funcionaris de l'Ajuntament de Muro de Alcoy.
  
1. Objecte de convocatòria
  
És objecte de la present convocatòria la provisió a través del sistema de concurs oposició d'una plaça d'agent del cos de la policia local.
  
Esta plaça està inclosa en l'escala d'administració especial, subescala de serveis especials, classe de policia local i els seus auxiliars, dotada amb els emoluments corresponents al grup de classificació C, com estableix l'article 25 de la Llei 30/1984, de 2 d'agost, i els altres que corresponguen de conformitat amb la legislació vigent.
  
2. Condicions dels aspirants
  
Per a ser admés en la realització de les proves, els aspirants hauran de complir els requisits següents:
  
a) Tenir la nacionalitat espanyola.
  
b) Estar en possessió del títol de Batxiller Superior, Formació Professional de Segon Grau o equivalent o estar en possessió de l'Accés a la Universitat per a majors de 25 anys.
  
c) No patir cap malaltia o defecte físic que impedisca l'acompliment de les funcions, i tenir una estatura mínima d'1,65 metres els hòmens i 1,60 metres les dones.
  
d) Tenir complits 18 anys, sense excedir de l'edat dels 30 anys. Sols a l'efecte de l'edat màxima, es compensarà el límit amb els servicis prestats anteriorment a l'administració local com a policia local o auxiliar de policia local.
  
e) No haver estat separat, mitjançant expedient disciplinari, del servici de l'estat, de les comunitats autònomes o de les entitats locals, ni trobar-se inhabilitat per a l'exercici de les funcions públiques.
  
f) Estar en possessió dels permisos que habiliten per a la conducció de vehicles de les classes B i A que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.
  
Tots els requisits hauran de complir-se en l'últim dia del termini de presentació d'instàncies i mantenir-se durant tot el procés selectiu. En este sentit els interessats podran ser requerits en qualsevol moment per a efectuar les comprovacions oportunes fins a arribar a la presa de possessió com a funcionari de carrera.
  
3. Presentació d'instàncies i documentació complementària
  
3.1. Les instàncies per a participar en la present convocatòria s'adreçaran a l'alcalde president de la corporació i es presentaran en el Registre General o en la forma establida en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, dins dels 20 dies naturals següents al de la publicació de l'extracte d'esta convocatòria en el Boletín Oficial del Estado.
  
En les instàncies, els aspirants hauran de manifestar que compleixen tots i cada un dels requisits exigits en estes bases, en concret en la base segona, i que es comprometen a prestar el preceptiu jurament o promesa d'acord amb el Reial Decret 707/1979.
  
3.2. A les instàncies els interessats hauran d'adjuntar:
  
1. Resguard que justifique haver pagat els drets d'examen a la Tresoreria de l'ajuntament. L'import dels drets d'examen ascendeix a la quantitat de 18 euros (18,00 EUR). Si el pagament es va efectuar mitjançant gir postal o telegràfic, es consignarà el número de gir. L'import només serà tornat quan l'aspirant no fóra admés per falta dels requisits exigits per a prendre part en les proves. L'impagament dels drets d'examen o el fet de no aportar el justificant de l'ingrés donarà lloc a l'exclusió de l'aspirant en la resolució per la qual s'aprove la relació d'aspirants admesos.
  
2. Certificat mèdic oficial en què es faça constar expressament la seua capacitat per a concórrer a les proves físiques de la present convocatòria, i també que no es troben impedits o incapacitats físicament per a l'accés a la funció pública.
  
3. Justificant acreditatiu dels mèrits que al·leguen, de conformitat amb el que estableix l'apartat 7.3 d'estes bases. A l'efecte de la justificació dels mèrits que s'al·leguen només se n'admetrà la presentació de documents originals o fotocòpies compulsades.
  
4. Admissió d'aspirants
  
Una vegada finalitzat el termini de presentació d'instàncies, mitjançant resolució de l'Alcaldia, s'aprovarà la llista provisional d'aspirants admesos i exclosos, la qual es publicarà en el Butlletí Oficial de la Província d'Alacant i al tauler d'anuncis de l'ajuntament. Contra esta resolució es podrà presentar reclamació en el termini de 15 dies hàbils, comptats a partir de l'endemà d'haver-se publicat en el Butlletí Oficial de la Província d'Alacant. Si es presentaren reclamacions seran acceptades o rebutjades en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional. En el cas que no es presente cap reclamació, la llista provisional d'aspirants admesos i exclosos quedarà elevada a definitiva.
  
5. Tribunal qualificador
  
El tribunal qualificador estarà integrat pels membres següents:
  
- President: l'alcalde president de l'ajuntament o regidor en qui delegue.
  
- Secretari: el de la corporació o funcionari d'esta en qui delegue, que actuarà, a més, com a vocal.
  
- Vocals:
  
· Un representant designat per la direcció general de la Generalitat Valenciana competent en matèria de policia local.
  
· Un representant designat per la direcció general de la Generalitat Valenciana competent en matèria d'administració local.
  
· L'oficial en cap de la policia local de la corporació que convoca o funcionari de carrera que el substituïsca.
  
· El regidor delegat de Trànsit i Seguretat Ciutadana.
  
· El regidor delegat de Personal.
  
· Un regidor representant de cada grup polític de la corporació municipal.
  
· Dos representants dels treballadors designats pels delegats de Personal.
  
La designació dels membres del tribunal inclourà els seus respectius suplents i es donarà a conéixer en la publicació de la llista d'admesos i exclosos, i també al tauler d'anuncis de l'ajuntament. El tribunal podrà disposar d'assessors especialistes per a les proves tècniques i físiques que podran ser nomenats per la presidència.
  
Els vocals del tribunal hauran de posseir titulació acadèmica igual o superior als llocs oferits i no podrà constituir-se ni actuar sense l'assistència com a mínim de la meitat dels seus membres, titulars o suplents.
  
Els membres del tribunal hauran d'abstenir-se i podran ser recusats pels aspirants de conformitat amb el que estableix els articles 28.2 i 29, respectivament, de la vigent Llei 30/1992.
  
Així mateix, hauran d'abstenir-se de formar part dels òrgans de selecció, els que en els cinc anys anteriors a la publicació de la convocatòria hagueren realitzat tasques de preparació d'aspirants a proves selectives d'accés a l'administració pública.
  
5.1. Indemnitzacions per raó del servici.
  
Els membres del tribunal i també els possibles assessors especialistes percebran les indemnitzacions que per raons del servici estiguen establides en el Reial Decret 462/2002, de 4 de maig, o en la disposició aplicable en el moment de la realització de les proves selectives.
  
6. Començament i desenvolupament de les proves
  
Els aspirants seran convocats en crida única, excepte causes de força major justificades i lliurement apreciades pel tribunal. La no-presentació d'un aspirant en el moment de crida a qualsevol prova determinarà automàticament la pèrdua del dret a participar en el mateix exercici i següents, i quedarà exclòs del procés selectiu.
  
L'orde d'actuació dels aspirants en els exercicis que no puguen realitzar-se conjuntament es determinarà en un sorteig previ.
  
El tribunal podrà requerir en qualsevol moment els aspirants perquè acrediten la seua identitat, per la qual cosa hauran de portar el DNI en tot moment.
  
En la resolució de l'Alcaldia Presidència que aprove la llista definitiva d'aspirants admesos i exclosos es publicarà, així mateix, la composició del tribunal qualificador, i també el lloc, l'hora i la data de realització del primer exercici. El començament de les proves prèvies s'anunciarà en el Butlletí Oficial de la Província d'Alacant amb 15 dies d'antelació com a mínim.
  
Una vegada que comencen les proves, no serà necessària la publicació dels successius anuncis per a la realització de les restants proves en butlletins oficials, i bastarà la seua publicació al tauler d'anuncis de l'ajuntament amb almenys 48 hores d'antelació a la realització de la següent prova.
  
7. Procediment de selecció
  
Constarà de les fases següents: prèvia, oposició, concurs i curs selectiu.
  
7.1. Fase prèvia: obligatòria i eliminatòria per a tots els aspirants.
  
Abans de la realització de les proves relatives al temari, es realitzarà un exercici de valoració psicotècnica d'aptitud i de personalitat. L'exercici psicotècnic serà eliminatori amb la qualificació d'apte o no apte i s'ajustarà als barems establits en els annexos I i II corresponents a estes bases.
  
7.2. Fase d'oposició.
  
Constarà dels exercicis següents:
  
Primer exercici, de caràcter obligatori i eliminatori.
  
Consistirà a superar les proves d'aptitud física que manifesten la capacitat per a exercir el lloc de treball amb el contingut i marques que s'especifiquen en l'annex III corresponent a estes bases.
  
Segon exercici, de caràcter obligatori i eliminatori.
  
Exercici escrit de preguntes amb respostes alternatives sobre el temari que s'insereix en el grup primer de l'annex IV d'esta convocatòria. Per a cada pregunta es facilitaran quatre possibles respostes, sent-ne tan sols una correcta.
  
La qualificació d'este exercici serà de 0 a 10 punts i s'ha d'obtenir un mínim de 5 punts per a superar-lo.
  
Tercer exercici, de caràcter obligatori i eliminatori.
  
Exposició per escrit, en un temps màxim d'una hora i 30 minuts, de dos temes triats per l'aspirant d'entre quatre temes elegits per sorteig dels grups segon a cinqué, tots dos inclusivament, que componen el temari que s'insereix en l'annex IV corresponent a estes bases. Els temes mencionats seran llegits en sessió pública davant del tribunal, que podrà formular les preguntes o aclariments que considere oportuns. Es valorarà la claredat d'idees, la facilitat d'expressió verbal i el coneixement dels temes exposats.
  
La qualificació d'este exercici serà de 0 a 10 punts, i serà necessari un mínim de cinc punts per a superar la prova.
  
Quart exercici, de caràcter obligatori i no eliminatori.
  
Consistirà a traduir del valencià al castellà i viceversa un text proposat pel tribunal. La duració màxima d'este exercici serà d'una hora.
  
La qualificació d'este exercici serà de 0 a 4 punts.
  
7.3. Fase de concurs:
  
Els mèrits al·legats i justificats pels aspirants en el concurs oposició convocat i que el tribunal valorarà són els que a continuació es relacionen amb la puntuació que s'indica, fins a un màxim de 15 punts:
  
7.3.1. Els servicis efectius prestats en el mateix cos i escala de la policia local per funcionaris, es valoraran de la manera següent:
  
- 6 anys complets o més 15 punts
  
- 5 anys complets 14 punts
  
- 4 anys complets 12 punts
  
- 3 anys complets 10 punts
  
- 2 anys complets 8 punts
  
- 1 any complet 6 punts
  
- Per cada mes afegit complet 0,10 punts
  
7.3.2. Coneixement del valencià: el coneixement del valencià es valorarà sempre que s'acredite estar en possessió del certificat expedit per la Junta Qualificadora de Coneixements de Valencià, o equivalent reconegut per la Generalitat Valenciana, d'acord amb l'escala següent:
  
- Certificat de Coneixements Orals: 1 punt.
  
- Certificat de Grau Elemental: 2 punts.
  
- Certificat de Grau Mitjà: 3 punts.
  
- Certificat de Grau Superior: 4 punts.
  
En cas de posseir més d'un certificat de coneixements del valencià, només es valorarà el de nivell superior.
  
 7.4. Curs selectiu.
  
Una vegada finalitzades les proves selectives, el tribunal farà pública la relació d'aspirants aprovats i també l'orde de puntuació obtingut i elevarà la dita relació a l'Alcaldia Presidència juntament amb l'acta de l'última sessió.
  
Amb la presentació prèvia dels documents exigits, els aspirants proposats s'incorporaran a l'Institut Valencià de Seguretat Pública (IVASP) per a realitzar el curs teoricopràctic que tindrà lloc en dues fases: una de formació i selecció per l'IVASP amb una duració de quatre mesos i una altra, una vegada superada l'anterior, de pràctiques en el mateix ajuntament, amb una duració de dos mesos. La qualificació del període de pràctiques correspondrà a l'IVASP.
  
Una vegada finalitzada l'última prova i elevada a l'Alcaldia Presidència, els aspirants seran nomenats per la corporació funcionaris en pràctiques i percebran, en tot cas, les retribucions íntegres del lloc a què aspiren, d'acord amb el que disposa l'article 34.2 de la Llei 6/1999, de 19 d'abril, de Policies Locals i de Coordinació de les Policies Locals de la Comunitat Valenciana, i els serà reconegut este temps de servicis en el cas que resulten nomenats en propietat, com ve referit en el Reial Decret 1.461/1982, de 25 de juliol.
  
8. Relació d'aprovats
  
El tribunal no podrà aprovar ni declarar que han superat el procés selectiu un nombre d'aspirants superior al de places convocades.
  
9. Presentació de documents
  
Els aspirants proposats pel tribunal hauran de presentar davant de la corporació en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en la convocatòria, com són:
  
- Fotocòpia del DNI degudament compulsada.
  
- Original o fotocòpia compulsada del títol acadèmic o document exigit.
  
- Declaració de no haver estat separat per mitjà d'expedient disciplinari en qualsevol de les administracions o ocupació pública, i també no trobar-se inhabilitat penalment per a l'exercici de les funcions públiques.
  
- Fotocòpia compulsada de ser titular dels permisos de conducció sol·licitats en estes bases.
  
Els opositors que hagen presentat anteriorment estes documents en este ajuntament podran ser eximits de tornar-los a presentar.
  
Així mateix, els opositors que en el terme indicat no presentaren els documents exigits per estes bases, no podran ser nomenats funcionaris i les seues actuacions quedaran invalidades, amb la subsegüent nul·litat dels actes del tribunal, sense perjuí de la responsabilitat en què pogueren incórrer per falsedat en la seua instància.
  
10. Nomenament i presa de possessió
  
Una vegada superat el curs teoricopràctic l'IVASP formularà proposta de nomenament a l'Alcaldia com a funcionari de carrera. Els aspirants que no superen el curs teoricopràctic podran incorporar-se al curs immediatament posterior. En cas de no superar el segon curs perdran definitivament el dret a la reserva de la plaça.
  
Els nomenaments hauran d'efectuar-se en el termini màxim de 15 dies, comptats des de l'abans mencionada comunicació de l'Institut Valencià de Seguretat Pública.
  
12. Incidències i legislació aplicable
  
El tribunal queda autoritzat per a resoldre els dubtes que es presenten, interpretar estes bases i prendre els acords necessaris per al bon orde del procés selectiu. En el que no s'estableix en estes bases serà d'aplicació el que disposa la Llei 7/1985, de 2 d'abril, Reguladora de les Bases de Règim Local; Decret Legislatiu de 24 d'octubre de 1995, del Consell de la Generalitat Valenciana, que aprova el Text Refós de la Llei de la Funció Pública Valenciana; Reial Decret Legislatiu 781/1986, de 18 d'abril; Decret 89/2001, de 24 d'abril, del Govern Valencià, pel qual es desenvolupa la disposició transitòria quarta de la Llei 6/1999, de la Generalitat Valenciana, de 19 d'abril, de Policies Locals i de Coordinació de Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de la policia local de la Comunitat Valenciana, ordes de 5 de desembre de 1994, 22 de desembre de 1997 i 29 de gener de 1998, de la Conselleria de Presidència, que regulen les proves psicotècniques, reconeixement mèdic i concurs de mèrits respectivament; Reial Decret 364/1995, de 19 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i de Promoció Professional dels Funcionaris Civils de l'Administració de l'Estat, Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, i Llei 6/1999, de 19 d'abril, de Policies Locals i de Coordinació de les Policies Locals de la Comunitat Valenciana, i la resta de disposicions normatives que resulten d'aplicació.
  
13. Recursos
  
Contra la convocatòria, les bases i les actuacions administratives que se'n deriven, les persones interessades podran interposar els recursos establits en els casos i formes que cita la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
14. Publicació
  
Estes bases es publicaran en el Butlletí Oficial de la Província d'Alacant, i també extracte d'estes en el Diari Oficial de la Generalitat Valenciana i el Boletín Oficial del Estado.
  
Annex I i II
  
El contingut de les psicotècniques, d'acord amb el que establix l'Orde de 5 de desembre de 1994, és el següent:
  
I. Aptituds mentals
  
Raonament verbal:
  
Com el seu nom indica, constituix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva. Constituix un valuós índex del nivell ocupacional a què un subjecte pot aspirar, ja que en moltes tasques hi ha relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.
  
Raonament abstracte:
  
Intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test raonament verbal, però, pot servir com a element de confrontació.
  
Rapidesa i precisió perceptiva:
  
És una anàlisi ràpida de situacions complexes, ideada per a mesurar la rapidesa de respostes en tasques de tipus perceptiu.
  
Atenció i resistència a la fatiga:
  
És una prova que exigeix una gran concentració i resistència a la monotonia. En conseqüència este instrument pot apreciar l'aptitud o capacitat per a concentrar-se en tasques la principal característica del qual és la rapidesa perceptiva, junt amb l'atenció continuada.
  
Agilitat mental:
  
Capacitat per a comprendre situacions, les relacions que existeixen entre estes, poder captar les estructures de dites relacions i tenir un mètode sistemàtic de raonament.
  
Memòria visual:
  
Capacitat per a recordar situacions a través del sentit de la vista.
  
II. Personalitat
  
Sentit de la disciplina i de l'autoritat:
  
Conformitat davant de les normes i demandes dels seus superiors. Persona que sol ser sòbria i digna de confiança, i també dominada pel sentit del deure, perseverant, responsable i organitzada.
  
Sentit de la iniciativa:
  
Persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal:
  
La confiança en si mateix i la capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives.
  
Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions:
  
Persona amb molt de control de les seues emocions i de la seua conducta en general. Acurada i oberta als assumptes socials. Evidencia el que comunament es coneix com a respecte a si mateix, té en compte la reputació social.
  
Serenitat:
  
Persona assossegada, relaxada i tranquil·la.
  
Capacitat empàtica i de maneig de la relació interpersonal:
  
Persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional:
  
Persona responsable i organitzada, les seues metes es troben dins de la normativa social. Fa el que socialment és el correcte, seguint estrictament les normes, fent el que és acceptat i idoni.
  
Capacitat d'automotivació:
  
Capacitat de sentir-se satisfet pel que fa a la seua ocupació. Grau en què una persona es preocupa per la seua activitat i s'hi entrega.
  
Característiques del test d'aptitud
  
Torn lliure:
  
Puntuacions sobre 10.
  
Nivells uniformes aconsellables:
  
Raonament verbal: 4.
  
Raonament abstracte: 3,5.
  
Rapidesa i precisió perceptiva: 4.
  
Atenció i resistència a la fatiga: 4.
  
Agilitat mental: 3,5.
  
Memòria visual: 4.
  
Característiques del test d'aptitud
  
Per a l'avaluació de les proves d'aptitud són factors preferents a tenir en compte, d'acord amb l'orde d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriorment referenciats.
  
A més, haurà de realitzar-se una anàlisi global de l'estructura de la personalitat, i en cas de no ajustar-se al perfil establit, si el tècnic i tribunal ho consideren oportú abans de l'eliminació de l'opositor, estes proves hauran de contrastar-se mitjançant entrevista. La qualificació dels exercicis psicotècnics serà d'apte o no apte, i els aspirants han de superar com a mínim, en el cas dels factors d'aptitud, quatre dels sis factors a mesurar, i s'ha de superar en tots els casos el factor d'agilitat mental.
  
Annex III
  
Proves físiques
  
De caràcter obligatori i eliminatori.
  
Consistirà a superar proves d'aptitud física que posen de manifest la capacitat per a l'acompliment del lloc de treball el contingut i marques mínimes de les quals seran, almenys, les següents:
  
1. Pujada de corda amb presa de peus: hòmens, 4 metres; dones, 3 metres.
  
2. Salt de longitud amb carrera: hòmens, 4 metres; dones, 3,80 metres.
  
3. Salt d'altura: hòmens, 1,10 metres; dones, 1 metre.
  
4. Carrera de velocitat en 60 metres: hòmens, 10 segons; dones, 12 segons.
  
5. Carrera de resistència en 1.000 metres; hòmens, 4 minuts; dones, 4 minuts 10 segons.
  
La qualificació d'este exercici serà d'apte o no apte, i han de superar com a mínim quatre de les proves per a ser qualificat com a apte.
  
Annex IV
  
Temari
  
Grup primer
  
Dret constitucional i administratiu
  
Tema 1. La Constitució Espanyola de 1978. Estructura, contingut i principis bàsics. Reforma de la Constitució.
  
Tema 2. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 3. La Corona. Funcions constitucionals del rei. Successió i regència. El referèndum.
  
Tema 4. El govern i l'administració. Principis d'actuació de l'administració pública. L'administració general de l'estat.
  
Tema 5. Les Corts Generals: les cambres. Composició, atribucions i funcionament. La funció legislativa.
  
Tema 6. El poder judicial. Estructura, organització i funcionament dels tribunals en el sistema espanyol.
  
Tema 7. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 8. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Grup segon
  
Règim local i policia
  
Tema 9. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 10. Òrgans col·legiats de govern. L'Ajuntament en Ple. La Comissió de Govern. Òrgans consultius i participatius: les comissions informatives.
  
Tema 11. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures dels policies locals. Administració i pèrdua de la condició de funcionari.
  
Tema 12. Responsabilitat dels funcionaris. Reglament de Règim Disciplinari. Incoació d'expedients.
  
Tema 13. El procediment administratiu. Estudi de la legislació general vigent en la matèria. Fases del procediment. Notificacions i audiències dels interessats.
  
Tema 14. La revisió administrativa de l'acte administratiu. Procediment i límits de la revisió. Recursos: reposició, alçada i revisió. El recurs contenciós administratiu.
  
Tema 15. Sotmetiment de l'administració a la llei i al dret. Fonts del dret administratiu: especial referència a la llei i als reglaments. La potestat reglamentària en l'esfera local: ordenances, reglaments i bans. Procediment d'elaboració i aprovació.
  
Tema 16. La policia local. Missions i objectius. El binomi policia local-ciutadans: relació, suports ètics i normes de conducta, finalitat.
  
Tema 17. La seguretat ciutadana. Concepte: autoritats competents. Competències municipals. Funcions dels cossos de policia local. Policia administrativa i els seus servicis. Actuacions en col·laboració amb la resta de forces de seguretat. Les juntes locals de seguretat ciutadana.
  
Tema 18. Ordenament legislatiu de la policia local. Principis bàsics d'actuació. Disposicions comunes estatutàries. Règim disciplinari.
  
Tema 19. La Llei de Coordinació de la Policia Local de la Comunitat Valenciana. Disposicions generals. L'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Tema 20. L'Institut Valencià de Seguretat Pública. Regulació legal. Fins i funcions. Els cursos de formació, bàsics o selectius, de capacitació, d'integració d'auxiliars de policia local. El Registre de Policies Locals.
  
Grup tercer
  
Dret penal i policia administrativa
  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 22. Graus d'execució del delicte. Accions i omissions. Dol i culpa.
  
Tema 23. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos. Amenaces, coaccions. Les tortures i altres delictes contra la integritat moral.
  
Tema 24. Delictes contra la llibertat sexual: agressions i abusos sexuals, l'assetjament sexual; exhibicionisme i provocació sexual. Delictes contra la intimitat, el dret a la pròpia imatge i la inviolabilitat del domicili.
  
Tema 25. Delictes contra el patrimoni i l'orde socioeconòmic; furts, robatoris, extorsió, robatori i furt de vehicles.
  
Tema 26. Delictes contra l'administració de justícia: prevaricació i altres comportaments injustos: abandó de destinació i l'omissió del deure de perseguir delictes; desobediència i denegació d'auxili. Infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 27. Llei Orgànica Reguladora del Procediment de l'Habeas Corpus. De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts.
  
Tema 28. De l'entrada i registre en lloc tancat. De la comprovació del delicte i esbrinament del delinqüent.
  
Tema 29. Llei Orgànica 1/1992, de 21 de febrer, de Protecció de la Seguretat Ciutadana. Disposicions generals per al manteniment i restabliment de la seguretat ciutadana.
  
Grup quart
  
Policia de trànsit i circulació
  
Tema 30. Delictes contra la seguretat del trànsit. El delicte de conducció sota la influència de drogues i begudes alcohòliques. Negativa a sotmetre's a la prova d'alcoholèmia. Conducció temerària. La conducció homicida o suïcida. Omissió del deure de socors.
  
Tema 31. Text articulat de la Llei sobre Trànsit, Circulació de Vehicles de Motor i Seguretat Vial. Normes de comportament en la circulació: normes generals. De la circulació de vehicles, altres normes de circulació.
  
Tema 32. Reglament General de Circulació (I). Normes generals de comportament en la circulació. De la circulació de vehicles.
  
Tema 33. Reglament General de Circulació (II). Altres normes de circulació. De la senyalització. Senyals en els vehicles.
  
Tema 34. Reglament General de Conductors (RD 772/1997). Autoritzacions administratives per a conduir. Del permís de conducció. De la llicència de conducció.
  
Tema 35. Reglament General de Vehicles (RD 2.822/1998). Normes generals. Autoritzacions de circulació dels vehicles.
  
Tema 36. El transport. Servici públic de viatgers i servici públics de mercaderies o mixtos. El servici privat. Mercaderies perilloses. Condicions tècniques de transport i altres requisits principals. Reglament Nacional de Servicis Urbans i Interurbans de Transport d'Automòbils Lleugers. El transport escolar.
  
Tema 37. Els accidents de trànsit: concepte i consideracions prèvies. Les seues causes. Classes i fases.
  
Tema 38. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar. Persones obligades a sotmetre's a la prova de detecció. Infracció a la Llei de Seguretat Vial, que comporta l'obligació de la prova.
  
Grup cinqué
  
Història local i guia de carrers
  
Tema 39. Història local de Muro de Alcoy. El terme municipal. Situació geogràfica. Clima. Població.
  
Tema 40. Nucli urbà. Guia de carrers de la ciutat. Places i parcs. Centres d'ensenyança. Llocs d'interés.
  
Tema 41. Costums i tradicions locals. Festejos i festivitats tradicionals.»
  
Contra el present acte, que posa fi a la via administrativa, es podrà, potestativament, i de conformitat amb l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, interposar recurs de reposició en el termini d'un mes a comptar des de l'endemà al de la seua publicació en el Butlletí Oficial de la Província d'Alacant, davant del mateix òrgan que va dictar l'acte que es tracta o, si no, interposar recurs contenciós administratiu, en el termini de dos mesos a comptar des de l'endemà de l'anterior publicació, davant del Tribunal Superior de Justícia de la Comunitat Valenciana, segons el que disposa el número 1 de l'article 10 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que puga exercitar qualsevol altre que crega convenient.